CELEX: 32020R1029
Language: bg
Date: 2020-07-15 00:00:00
Title: Регламент за изпълнение (ЕС) 2020/1029 на Комисията от 15 юли 2020 година за определяне на крайната дата за подаване на заявления за помощ за частно складиране на овче и козе месо съгласно Регламент за изпълнение (ЕС) 2020/595

16.7.2020   
               
               
                  BG
               
               
                  Официален вестник на Европейския съюз
               
               
                  L 227/10
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1029 НА КОМИСИЯТА
         от 15 юли 2020 година
         за определяне на крайната дата за подаване на заявления за помощ за частно складиране на овче и козе месо съгласно Регламент за изпълнение (ЕС) 2020/595
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 18, параграф 2 от него,
         като има предвид, че:
         
                     (1)
                  
                  
                     Помощта за частно складиране, предоставяна в съответствие с Регламент за изпълнение (ЕС) 2020/595 на Комисията (2), се отрази благоприятно на пазара на овче и козе месо.
                  
               
                     (2)
                  
                  
                     С Регламент за изпълнение (ЕС) 2020/1007 на Комисията (3) бе преустановено подаването на заявления за помощ за частно складиране за срок от пет работни дни.
                  
               
                     (3)
                  
                  
                     Поради това предоставянето на помощ за частно складиране на овче и козе месо следва да бъде прекратено и да бъде определена крайна дата за подаването на заявления.
                  
               
                     (4)
                  
                  
                     С оглед на правната сигурност Регламент за изпълнение (ЕС) 2020/595 следва да бъде отменен.
                  
               
                     (5)
                  
                  
                     За да не се допусне спекула, настоящият регламент следва да влезе в сила в деня на публикуването му в Официален вестник на Европейския съюз.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Крайната дата за подаване на заявления за помощ за частно складиране на овче и козе месо съгласно Регламент за изпълнение (ЕС) 2020/595 е 17 юли 2020 г.
         
         
            Член 2
            Регламент за изпълнение (ЕС) 2020/595 се отменя, считано от 17 юли 2020 г.
            Той обаче продължава да се прилага по отношение на договори, сключени съгласно посочения регламент преди влизането в сила на настоящия регламент.
         
         
            Член 3
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 15 юли 2020 година.
            
               
                  За Комисията,
               
               
                  от името на председателя
               
               Wolfgang BURTSCHER
               
                  Генерален директор
               
               
                  Генерална дирекция „Земеделие и развитие на селските райони“
               
            
         
         
            (1)  ОВ L 347, 20.12.2013 г., стр. 671.
         
            (2)  Регламент за изпълнение (ЕС) 2020/595 на Комисията от 30 април 2020 г. за предоставяне на помощ за частно складиране на овче и козе месо и за предварително определяне на нейния размер (ОВ L 140, 4.5.2020 г., стр. 21).
         
            (3)  Регламент за изпълнение (ЕС) 2020/1007 на Комисията от 9 юли 2020 г. за преустановяване на подаването на заявления за помощ за частно складиране на овче и козе месо съгласно Регламент за изпълнение (ЕС) 2020/595 (ОВ L 223, 10.7.2020 г., стр. 3).